### DECIZIA nr. 64

### din 14.06.2022

**Inspectorul Şef al Inspectoratului Teritorial de Muncă Timiş ec. Pavel Kaşai**, numit în baza Ordinului ministrului muncii, familiei, protecţiei sociale şi persoanelor vârstnice nr. 177/31.01.2013;

Având în vedere :

* Legea nr. 108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare;
* Hotărârea Guvernului nr. 23/2022 privind organizarea și funcționarea Ministerului Muncii și Solidarității Sociale;
* Hotărârea Guvernului nr. 488/2017 privind aprobarea Regulamentului de organizare şi funcţionare a Inspecţiei Muncii, cu modificările şi completările ulterioare;
* Ordinul ministrului muncii şi justiţiei sociale nr. 1095/2018 pentru aprobarea regulamentului de organizare şi funcţionare al aparatului propriu al Inspecţiei Muncii şi al inspectoratelor teritoriale de muncă;
* Hotărârea Guvernului nr. 833/2007 privind normele de organizare și funcționare a comisiilor paritare și încheierea acordurilor colective, cu modificările și completările ulterioare;
* Hotărârea Guvernului nr. 302/2022 pentru aprobarea normelor privind modul de constituire, organizare și funcționare a comisiilor paritare, atribuțiile și procedura de lucru ale acestora, precum și a normelor privind încheierea și monitorizarea aplicării acordurilor colective;
* Legea nr. 554/2004 a contenciosului administrativ, cu modificările și completările ulterioare;
* Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27.04.2016 privind protecția persoanelor fizice în ceea ce privesște prelucrarea datelor cu character personal și libera circulație a acestor date;
* Ordinul nr. 600/2018 al secretariatului general al Guvernului, privind aprobarea Codului controlului intern managerial al entităților publice;
* Decizia nr. 19/12.03.2021 privind constituirea comisiei paritare din cadrul Inspectoratului Teritorial de Muncă Timiș;

În baza art. 20 pct. 27) din Regulamentul de organizare şi funcţionare al Inspectoratului Teritorial de Muncă, aprobat prin Ordinul ministrului muncii și justiției sociale nr. 1095/22.02.2018,

D E C I D E :

1. În intervalul 04 – 08 iulie 2022 se stabilește perioada în care se desemnează reprezentanții funcționarilor publici în comisia paritară.
2. (1) Comisia paritară de la nivelul Inspectoratului Teritorial de Muncă Timiș va avea în componență 4 membri titulari și 2 membri supleanți, desemnați cu respectarea principiului parității și al asigurării reprezentativității părților, respectiv:

* Jumătate dintre membrii titulari şi membrii supleanţi ai comisiei paritare sunt desemnaţi de către conducătorul autorităţii sau instituţiei publice.
* Jumătate dintre membrii titulari şi membrii supleanţi ai comisiei paritare sunt desemnaţi, în următoarea ordine cu precădere, de către:

1. sindicatul reprezentativ al funcţionarilor publici la nivel de autoritate sau instituţie publică;
2. sindicatul afiliat la o federaţie reprezentativă la nivelul sectorului de activitate din care face parte autoritatea sau instituţia publică;
3. sindicatul afiliat la o federaţie reprezentativă la nivel de grup de unităţi din care face parte autoritatea sau instituţia publică;
4. prin votul a jumătate plus unu din numărul funcţionarilor publici din respectiva autoritate sau instituţie publică. Alegerea reprezentanţilor funcţionarilor publici se face prin vot secret.

(2) În situaţia prevăzută la lit. b) sau c) ale alin. (1), în cazul în care la nivelul autorităţii sau instituţiei publice sunt constituite cel puţin două sindicate afiliate la o federaţie reprezentativă la nivelul sectorului de activitate, respectiv afiliate la o federaţie reprezentativă la nivelul grupului de unităţi din care face parte autoritatea sau instituţia publică, desemnarea reprezentanţilor în comisia paritară se face prin consens. În situaţia în care desemnarea nu s-a putut realiza prin consens, desemnarea se realizează prin tragere la sorţi, rezultatul consemnându-se într-un acord scris.

(3) În aplicarea prevederilor alin. (3) lit. d), la stabilirea numărului funcţionarilor publici din autoritatea sau instituţia publică nu se iau în calcul funcţionarii publici ale căror raporturi de serviciu sunt suspendate sau modificate prin detaşare, în condiţiile prevăzute de Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

1. Inspectorul șef al Inspectoratului Teritorial de Muncă Timiș va numi secretarul titular și secretarul supleant al comisiei paritare prin decizia de numire a comisiei paritare.
2. Prezentul act administrativ se afișează la sediul instituției și pe site-ul I.T.M. Timiș în termen de 3 zile lucrătoare de la data emiterii și rămâne afișat până la finalizarea procedurii de constituire a comisiei paritare.

**INSPECTOR ŞEF**

**EC. PAVEL KAŞAI**

**Vizat pentru îndeplinirea condiţiilor legale:**

**Compartimentul Legislaţie, Contencios Administrativ**

Dorina HUȚAN-JURCA, Consilier juridic \_\_\_\_\_\_\_\_\_\_\_\_

**Serviciul Economic, Resurse Umane, Administrativ și Informatică**

Mariana Mihaela MUREȘAN, Șef serviciu \_\_\_\_\_\_\_\_\_\_\_\_

**Compartimentul Resurse Umane**

Ramona SANDU, Consilier \_\_\_\_\_\_\_\_\_\_\_\_RAC